Castries

Castries ta kapital di e estado insular di Sint Lucia. Na 2003 e siudat tabata konta 20.000 habitante i un aglomerashon di 53.639 persona, mientras e superfisie di e zona ta 79 km2.
E siudat ta situá riba tera rekobrá di laman. Castries ta e sede di gobièrnu i ta konta ku presensia di e ofisina prinsipal di negoshinan lokal i stranhero. E ta un puerto; su waf protehí ta risibí barkunan di karga, ferry i barkunan krusero i na Pointe Seraphine i La Place Carenage tin tiendanan liber di impuesto. Ademas tin hopi restorant i supermerkado. E siudat ta bon aksesibel ku transporte públiko i taksi.

Castries ta e kuna di ekonomista i ganadó di Premio Nobel William Arthur Lewis i di eskritor i ganadó di Premio Nobel Derek Walcott.

Category:Siudadnan